Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: 6. számú melléklet a 89/2005. (V. 5.) Korm. rendelethez
Paragraph Index: 2135

e) biztonsági jelentésben leírtak megváltozását eredményezi függetlenül attól, hogy az átmeneti tároló létesítés, üzembe helyezés alatt van vagy már üzemel. 2.103. A javítás az az átmeneti tároló rendszereire, rendszerelemeire a tervezés során meghatározott és az érvényes dokumentációban rögzített állapot helyreállítására irányuló tevékenység. Azokat a javításokat, amelyek a korábban megfelelõnek minõsített üzemelõ rendszerek megváltoztatását eredményezik, átalakításként kell kezelni. 2.1.5.2. A biztonságra való hatás vizsgálata, kategorizálás 2.104. Minden esetben fel kell mérni az átalakítás nukleáris biztonságra gyakorolt hatását, és ennek eredményeit elõzetes biztonsági értékelésben kell rögzíteni. Az értékelésnek mind a megvalósítás különbözõ fázisaira, mind az átalakított rendszer üzemeltetésébõl adódó következmények értékelésére ki kell terjednie. 2.105. Az elõzetes biztonsági értékelést csak az ahhoz szükséges ismeretekkel és gyakorlattal rendelkezõ személyek készíthetik el, az eredményeket független szakértõvel felül kell vizsgáltatni. 2.106. Az elõzetes biztonsági értékelés alapján az átalakítást be kell sorolni a következõ kategóriák egyikébe. – 1. kategória: Az átalakítás kimutatható hatással van a radiológiai kockázatra, vagy megváltoztatja azon elveket, következtetéseket, amelyeken a létesítény tervezése és engedélyezése alapul. Az ilyen átalakítás megváltoztathatja a tervezési üzemzavarok körét, vagy módosíthat olyan mûszaki megoldásokat, amelyek szükségesek valamely biztonsági célkitûzés teljesüléséhez, vagy a létesítmény üzemeltetését alapvetõen meghatározó üzemeltetési elõírások változásához vezethet. Az átalakítás részletes elemzést igényel és szükségessé teheti az üzemeltetési engedély módosítását, vagy új engedély kiadását. – 2. kategória: Az átalakítás a biztonsági osztályba sorolt rendszerek vagy rendszerelemek, a mûködési módok vagy eljárások megváltozásával jár és általában szükségessé teszi a biztonsági jelentés (VBJ) vagy más engedélyezési dokumentum felülvizsgálatát. Az átalakítás a biztonságra kisebb hatással van és nincs jelentõs hatása azokra az elvekre, amelyeken a létesítmény engedélye alapul. Az átalakítás a létesítmény üzemeltetési engedélyének módosítását nem igényli. A tervezés során meg kell vizsgálni, hogy vannak-e az átalakításnak negatív hatásai (pl. biztonsági funkciók romlása; a kivitelezés során fellépõ jelentõs sugárterhelés). – 3. kategória: Az átalakítás kisebb jelentõségû és az alábbiak egyikével jellemezhetõ: = az átalakításnak nincs biztonsági következménye, = az átalakítandó elemek nem tartoznak biztonsági osztályhoz és a létesítmény biztonsági elemzései szerint ezen komponenseknek nincs biztonsági funkciója, = a módosítás hibás tervezés és/vagy kivitelezés esetén sem vezet jelentõs kockázatnövekedéshez. 2.107. A kategórizálás folyamatára és az ahhoz kapcsolódó dokumentálási követelmények rögzítésére az Engedélyesnek hatósági jóváhagyással ellátott eljárásrenddel kell rendelkeznie. 2.108. Az átalakítási folyamat minden lépésében a biztonsági kategória határozza meg az alkalmazandó biztonsági elemzés és hatósági felügyelet mélységét és terjedelmét. 2.1.5.3. Az engedélyezési eljárások 2.109. Hatósági engedélyhez kötött átalakításnak kell tekinteni:

Source: https://magyarkozlony.hu/hivatalos-lapok/870d5d225b3deeb09512fbd251da00840746af12/dokumentumok/8503b933ee1da8391c4b06f196ea339975869336/letoltes